《迁居城北蜗庐》
宋代·程俱

有舍仅容膝，有门不容车。寰中孰非寄，是岂真吾庐。

不作大耳儿，闭关种园蔬。茅薝接环堵，无地可灌锄。

不作下榻翁，一室谢扫除。平生四海志，投老河鱼枯。

愿从素心人，不减南村居。萧然冰炭外，傲睨万物初。

坐视蛮触战，兼忘糟粕书。聊呼赤松子，伴我龟肠虚。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。